Gran Parque Central
„Gran Parke Sentral“ (ispancha: Estadio Gran Parque Central), yoki oddiygina Parke Sentral — Urugvayning Montevideo shahrida joylashgan "Nacional" klubining futbol stadioni. 1900-yil 25-mayda ochilgan. Parque Central 1930-yilgi futbol boʻyicha birinchi Jahon chempionati oʻyinlariga mezbonlik qilgan stadionlardan biri edi. Aynan shu chempionatning birinchi oʻyinlaridan biri boʻlib oʻtdi — 1930-yil 13-iyulda D guruhi bahsida AQSh terma jamoasi Belgiya jamoasini 3:0 hisobida magʻlub etdi. Jahon chempionati tarixidagi birinchi xet-trik ham shu yerda amalga oshirilgan, 1930-yil 17-iyulda amerikalik Bert Patnode Paragvay terma jamoasining darvozasiga uchta gol urgan. Stadionda toʻrtta asosiy tribuna mavjud: Tribuna José María Delgado (shimoliy), Tribuna Atilio García (janubiy), Tribuna Abdón Porte (gʻarbiy), Talud Héctor Scarone (sharqiy). Ular „Nacional“ning taniqli futbolchilari Atilio Garsiya, Avdon Porte va Ektor Skarone, shuningdek, klub prezidentlaridan biri (Xose Mariya Delgado) sharafiga nomlangan.